1899 में बेल्जियम के एक रसायनशास्त्री लिओ बैकेलैण्ड चपड़े के रूप में मिलने वाली राल (रेजिन) के विकल्प पर कार्य कर रहे थे। उन्हें विकल्प तो नहीं मिल पाया लेकिन वे दुनिया के पहले ‘प्लास्टिक’ को प्राप्त करने में सफल हो गये। अपने प्रयोग में वे कोलटार यानि डामर से प्राप्त फिनॉल को फार्मेडिहाइड के साथ मिला कर प्रयोग कर रहे थे। इसीतरह के कुछ और पदार्थों के साथ उनका प्रयोग जारी था कि अचानक एक प्रयोग में उन्हें कुचालक और ऊष्मारोधी पॉलीमर ‘पॉली-ऑक्सी बैंजाइल मिथाइल एनग्लाकोलन हाइड्राइड’ मिल गया जो आज ‘बेकेलाइट’ के नाम से जाना जोता है। इसके बाद 1907 में इससे बिलियर्ड बॉल बनाई जाने लगी। इसके पूर्व जो बॉल बनाई जाती थी वह कृत्रिम चपड़े सेलूलाइड से बनाई जाती थी जो बहुत ज्वलनशील होती थी। और अगर सही कोण पर मारी जाती थी तो उसमें विस्फोट तक हो जाता था।